149. löggjafarþing 2018–2019.

Þingskjal 228 — 216. mál.

Fyrirspurn

til dómsmálaráðherra um atkvæðagreiðslu utan kjörfundar.

Frá Birni Leví Gunnarssyni.

Í hvaða tilvikum í kosningum til Alþingis, forsetakosningum og sveitarstjórnarkosningum frá 2009 hafa kjósendur þurft að fara út fyrir sveitarfélag sitt á kjörstað til að greiða atkvæði utan kjörfundar, sbr. 1. mgr. 58. gr. laga nr. 24/2000? Hve langt þurftu kjósendur að fara í framangreindum tilvikum til að greiða atkvæði utan kjörfundar? Óskað er eftir upplýsingum um vegalengdir í kílómetrum.

Skriflegt svar óskast.